es hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu en hu et hu hu hu en hu hu hu hu hu hu hu hu hu hu hu hu hu hu en hu et sv kn en hu hu hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Cím: 1037 Budapest, Bécsi út 81.
A vad szépség szigete, Korzika
Fedezd fel az USA nemzeti parkjait!
Sokszínű Afrika: ókori és modern kultúrák
Andalúzia: fehér falvak, napsütés és isteni finomságok
Fedezd fel a perui rejtélyeket: Machu Picchu, Nazca vonalak...
Fedezd fel az olasz csizma sarkát!
Fedezd fel a kenguruk és koalák földjét!
Kanada nemzeti parkjai is festői tájakkal várnak
New York: a város, ami sose alszik
Kalandozz a gleccserek, tavak és hegyek földjén Új-Zélandon!
Ismeretlen szigetek, csodálatos tengerpartok
Sokszínű Afrika: a szavannák világa
A világ egyik legismertebb vízesése Brazília és Argentína határán
Kanada keleti parti városai
Utazz a pingvinek hazájába és ismerd meg a Déli-sarkot!
Srí Lanka az Indiai-óceán gyöngyszeme
Az utolsó földi paradicsom: Galapagosz
A maja kultúra nyomában
Ázsia > Srí Lanka
Egy méltatlanul elfeledett csodálatos ország: kulturális emlékek, buja természet, gyönyörű tengerpartok és vendégszerető lakosok jellemzik.
1. nap    Érkezés, Pinnawela
Érkezés Colomboba, transzfer a pinnawelai szállodába, majd látogatás az elefánt-árvaházban. 1975-ben hét árvával indult az elefántvédelmi központ. Ma az idegenforgalmi célok mellett tanulmányozzák és védik az állatokat, valamint egyedülálló programot indítottak a gondozott és a vadon élő állatok közötti kapcsolatok kialakításában és az elefántok szaporításában.
2. nap    Pinnawela – Anuradhapura – Mihintale – Sigiriya
Reggeli után utazás Sigiriyába. Útközben előbb Anuradhapurában érdemes megállni, Srí Lanka első fővárosában, ami egyben az egyik legrégebbi is. Két világörökségi helyszín is található itt a történelmi és régészeti emlékek közt. A Sri Maha Bodhi, azaz szent fa több, mint 200 éves. Ez az a fa, ami alatt Siddharta herceg megvilágosodott és a legrégibb történelmileg is dokumentált fa a világon. A Brazen palotában 1600 kőoszlop emlékeztet a szerzetesek egykor többemeletes rezidenciájára. Később Mihintaleban érdemes megállni, ami Srí Lankán a buddhizmus bölcsőjének számít. A hatalmas sziklába lakásokat és szentélyeket vájtak, a csúcsra 1840 lépcső vezet. A szikla tetejéről a panoráma káprázatos. Utunk végén Sigiriyába érünk.
3. nap    Sigiriya és környéke
A napot a Világörökséghez tartozó sziklaerőd megtekintésével kezdjük. Számtalan legenda és freskó segít, hogy elképzeljük a korabeli hétköznapokat. Később kirándulást teszünk Polonnawurába, a 11. századi fővárosba, melynek legnagyobb nevezetessége a majd 6 hektáros tó és Parakrama Bahu király palota együttese. A palota együttesben kapott helyet 12 vatadage (buddhista épület vagy szentély), egy szerzetes-iskola és 3 hatalmas Buddha-szobor is.
4. nap    Sigiriya – Dambulla – Kandy
Reggeli után utazás Kandybe, a srí lankai királyok utolsó fővárosába. Útközben megálló a dambullai sziklatemplomnál. A Világörökséghez tartozó barlangrendszer különlegességét a Buddha életét bemutató sziklarajzok jelentik, mely a világ legnagyobb egybefüggő ókori falfestményét adja. A pompa és ragyogás városában a Szent Fog templom, a bazár, a kézművesközpont, a drágakő múzeum és egy kővéső-műhely megtekintését ajánljuk. Este egy srí lankai folklór-shown is érdemes részt venni.
5. nap    Kandy – Peradeniya – Kalutara
Reggeli után továbbutazás Kalutarába. Útközben kihagyhatatlan látnivaló a peradeniyai Királyi Botanikus Kert: a 147 hektáros parkban a legkülönfélébb növények, virágok és fák közt sétálhatsz. Érkezés Kalutarába a délutáni órákban.
7. nap   Hazautazás vagy hosszabbítás
Menetrendtől függően szabadidő, majd transzfer a repülőtérre. Esetleg hosszabbítás a tengerparton vagy a Maldív-szigeteken.
Srí Lanka éghajlata trópuA hőmérséklet egész évben 30°C -35°C körül mozog., a hegységekben 10°C -15°C-al hidegebb van, a levegő páratartalma egész évben magas. Január vége, április közepe közötti időszakban a legkevesebb a csapadék. Legkedvezőbb időpont az utazásra keleten és dél-keleten márciustól novemberig, délnyugaton novembertől márciusig. A turistaszezon a téli időszakra esik.
Kultúra: Sri Lankán nagy szerepe van a vallásnak. A lakosság 70%-a buddhista, de vannak keresztény és hindu templomok, mohamedán mecsetek is.
Pénzneme a sri lankai rúpia, 1 LKR = 100 cent. USD kivitele ajánlott. Maximum 1 000 LKD-t lehet kivinni az országból.
Útlevél, vízum: vízum kötelezettség nincs, az útlevélnek a hazautazástól számított további 6 hónapig érvényesnek kell lennie.
Egészségügyi előírások: kötelező védőoltás nincs. Palackozott víz fogyasztása javasolt.
Öltözködés: Könnyű pamut ruházat ajánlott.
A ceyloni tea a világ egyik legjobb minőségű teája. Legfontosabb alapanyagok a rizs, a curry, a zöldségek, a húsok és a halak. Érdemes a trópusi gyümölcsök széles választékát megkóstolni.
230/240 V, de a konnektorok típusa a magyarországitól eltérő, ezért atalakító szükséges.
Hivatalos nyelv: a tamil és a szingalez, de mindennapos az angol is, mely a két hivatalos nyelv közti kapcsolatot is jelenti.
Sri Lanka Tiszteletbeli konzulátus
Cím: 5 R-Group International, 104 Nawala Road, Narahenpita, Colombo 5
Dathuszénia ceyloni uralkodó egész életében közelebb érezte magát az istenekhez, mint a sziget népéhez. Úgy gondolta, hogy ő Kuvera, a gazdagság és a szerelem istenének megtestesülése, ezért az V. században a „felhők felett” építtetett magának új palotát. A mennybéli erődítmény helye egy 200 méterrel az őserdő felett magasodó vöröses sziklatömb lett. A sötét sziklákat lemeszeltette, a várfalait vadméz és tojásfehérje keverékével fényesítette, hogy székhelye hófehéren lebegjen a magasban. Mennyi asszonyai a palota közepén levő meredek csigalépcsőn megközelíthető lakosztályokban vártak az uralkodóra. 500 nimfát és udvarhölgyet ábrázoló freskót festettek a vakolatra vörössel, sárgával és zölddel. A megmaradt 22 faliképen ma a látogatók meztelen keblű, de elegánsan öltözött, bonyolult hajviseletű, barna bőrű, kecses szépségeket láthatnak.
Dathuszéniát házasságon kívül született fia Kasszapa ölte meg, mielőtt a palota elkészült volna, és 18 évig innen irányította a birodalmat. A vándor énekesek szerint féltestvére, Moggalána is igényt tartott a szingaléz királyságra, és seregével az oroszlán szikla ellen vonult. Kasszapa harci elefántján szállt szembe vele, de amikor hívei elhagyták, akkor a halált választotta.  A mesebeli palotát a dzsungel lassan visszahódította, a várat a műlt század közepén találta meg egy angol felfedező.
A Szigirija szikla lábánál hatalmas szikla- és vízikert maradványi találhatók. Falak védik azt a meredek, szédítő ösvényt, amely a 12.000 nm-es fennsíkra vezet. Az utat a hőség miatt jobb kora reggel megtenni. A freskódíszes terem után az oroszlán kapun át lehet belépni az egykori palotába. A palota belsejébe két hatalmas oroszlán mancs között a ragadozó garatján keresztül lehet belépni. Egy jól megtervezett öntözőrendszer segítségével, hidraulikus berendezéssel látták el vízzel az oroszlán fennsík kertjeit. A többszintes palota falai márványból voltak és a tetőket nagyon szép díszítésekkel látták el.
Ma már csak a legendák tanúskodnak arról a pompáról, amely a palotát a sziget többi komor erődítményétől megkülönböztette.